**PHP междинен тест**

***Време за работа 2 часа и 30 минути.***

***Задача 1.***

Създайте форма с възможност да изберете вeгетарианско или месно меню. Менюто трябва да включва поне пет вида ястия. /Може да бъдат и с имена veg1, veg 2 …/. В зависимост от това какво меню сте избрали се появява съответното – вегетарианско или месно, отпечатано в неномериран списък. Формата и РНР кода, с който ще обработите постъпилата информация, трябва да бъдат в един файл. След натискане на бутона за избор на меню, формата трябва да изчезне и на нейно място да се появи списъка с ястията/менюто/. **30 т.**

**Задача 2.**

Дефинирайте масив, в който да може да запишете информация за поне пет вида храни. Информацията трябва да съдържа – название, калории/в 100 г/, гликемичен индекс /за 100 г/, мазнини /100г/, белтъчини /100 г/. Трябва да изчислите за всяка храна какъв е нейният хранителен коефициент, който се изчислява по формулата – ХК = (ГИ2+(Мазнини+Белтъчини))/(Калории\*2). Този коефициент трябва да бъде добавен като елемент в масива и трябва да намерите средния коефициент за всички храни, за които съхранявате информация. Отпечатайте информацията под формата на таблица, като всяка колона трябва да има название – храна, калории, гликемичен индекс и т.н. Намерете елемента с най-нисък гликемичен индекс. **50 т.**

**Задача 3**

Дефинирайте функция, която може да извикате с параметър – име на сайт и чрез нея отпечатвате линк към съответния сайт. **20 т.**